**Δημήτρης Γιάννου**

Υποψήφιος Βουλευτής Πέλλας

με τη Νέα Δημοκρατία

Τηλ. 6988204545

giannoupella@gmail.com

**Επισκέψεις στο Νοσοκομείο Γιαννιτσών και το Κέντρο Υγείας Κρύας Βρύσης**

Επισκέφθηκα το Κέντρο Υγείας Κρύας Βρύσης, όπου είχα μία πολύ ενδιαφέρουσα ανταλλαγή απόψεων με το προσωπικό και τον Διευθυντή, Αργύρη Μαλιούφα, έναν εξαίρετο επιστήμονα, που χαίρει της εκτίμησης των συνεργατών του, αλλά και των κατοίκων της ευρύτερης περιοχής.

Στο Νοσοκομείο Γιαννιτσών είχα ενημέρωση από τη Διευθύντρια Ιατρικής Υπηρεσίας, τη Διευθύντρια Νοσηλευτικής Υπηρεσίας και από τον Αν. Διοικητή, Βαγγέλη Λόγγο, σχετικά με τις ελλείψεις που παρουσιάζονται στο Ιατρικό και λοιπό προσωπικό και τις ενέργειες που γίνονται για να υπάρξει άμεση αναπλήρωση των κενών θέσεων.

Η μεγάλη είδηση είναι ότι βρέθηκε λύση για το Ογκολογικό Τμήμα και δεν θα υπάρξει κενό στις θεραπείες των ασθενών!

Τα τελευταία χρόνια έχουν γίνει πολλά για την Υγεία, όμως δεν είναι αρκετά. Πρέπει να γίνουν ακόμα περισσότερα!

Προερχόμενος από τον υγειονομικό κλάδο και έχοντας γνώση των διαχρονικών προβλημάτων είμαι πεπεισμένος ότι ο διάλογος με τους συναδέλφους είναι πάντα επίκαιρος. Δεν πρέπει να ξεχνάμε ότι οι υγειονομικοί δεν ήταν μόνο οι ήρωες της περιόδου της πανδημίας, αλλά είναι αυτοί που διαχρονικά τάσσονται στην υπηρεσία του ανθρώπινου πόνου!

Δημήτρης Γιάννου

Υποψήφιος Βουλευτής Πέλλας